system
Răspunde în limba română, în stilul Wikipedia, cat mai corect gramatical.
user
Ce informații ai disponibile despre Reci, Covasna?
assistant
Reci (în ) este satul de reședință al comunei cu același nume din județul Covasna, Transilvania, România. Se află în partea de nord-est a județului,  în Depresiunea Sfântu Gheorghe. In anul 1964 fostul sat Comolău a fost contopit cu localitatea Reci, astfel că in zilele noastre Comolău constituie partea nordică a acesteia.

Așezare 
Localitatea Reci este situată în partea centrală a județului Covasna, pe malul drept al râului Negru, la o altitudine de 548 m, pe DN11 (Brașov-Bacău).

Istoric 
Prima atestare documentară datează din anul 1334.

Cu ocazia săpăturilor arheologice efectuate între anii 1957-1959, pe malul drept al râului Negru, în locul numit "Telek" s-a constatat existența unei bogate așezări neolitice.  Aici au fost descoperite trei locuințe și două morminte aparținând culturii Tisa, materiale arheologice aparținând culturilor Boian, Cucuteni-Ariușd, Bodrogkeresytúr, Coțofeni și Noua, precum și vestigii din epoca bronzului (cultura Wietenberg) și din prima epocă a fierului.

Epoca dacică este de asemenea marcată prin descoperirea unei locuiri dacice din epoca La Téne, căreia îi aparține o monedă de tip Vîrtejul-București. Tot în acest loc s-au descoperit materiale romane, o locuire din secolul al IV-lea reprezentănd cultura Sântana de Mureș-Cerneahov. Pe malul drept a râului Negru s-a mai descoperit o așezare și un mormânt de inhumație (distrus) din secolele X-XI. Din secolul al XIII-lea au rămas urmele unei biserici romanice (din care se mai păstrează absida) peste o necropolă din secolul al XII-lea.

Economie 
Economia acestei localități este bazată în special pe agricultură (cultivarea suprafețelor de teren cu porumb, ovăz, cartofi), creșterea animalelor și în mică parte pe activități comerciale.

Obiective turistice 
 Biserica reformată din secolul al XIII-lea
 Castrul roman de la Comolău
 Moara țărănească din secolul al XIX-lea
 Rezervația naturală Mestecănișul de la Reci (48,2 ha)

Imagini

Note

Bibliografie 
 Județul Covasna, Monografie , Stanca Constantin, Rádulz Gitta. Ed. Sport Turism București 1980
 Repertoriul arheologic al județului Covasna, Seria Monografii Arheologice I. Valeriu Cavruc. ISBN 973-0-00-735-7
 Județul Covasna, Pisota I. Mihai E. Ivănescu M. Ed.Academiei R.S.R. București 1975

Vezi și 
 Castrul roman de la Comolău
 Biserica reformată din Reci

Reci, Reci
Reci, Reci